Hoppener var sekretær i kommisjonen som forberedte en ny norsk lovsamling under Christian V. I 1672 sendte han en kritikk av Christian IVs norske lov til København. Av skriftet går det fram at Hoppener hadde gransket den gammelnorske landsloven, siden han kunne påvise mange misforståelser i Christian IVs lov. Han skrev også at han arbeidet på et stort verk om Norges gamle lover, men det er ukjent om dette ble fullført.